Atik Valide masjidi
Atik Valide masjidi (turkcha: Atik Valide Camii, Eski Valide Camii) – XVI asrdagi Usmonli imperiyasi masjidi, Turkiyaning Istanbul shahri, katta va aholi zich joylashgan Üsküdar (talaffuzi: Uskudar) tumanidagi tepalikda joylashgan. Masjid sulton Salim II ning rafiqasi Nurbanu Sulton uchun madrasa, mehmonxonalar va qoʻshaloq karvonsaroyni oʻz ichiga oluvchi katta majmuaning bir qismi sifatida tashkil qilingan. Masjidni imperiya meʼmori Xoʻja Sinon loyihalashtirgan. 1571-yilda bitta minoradan iborat kichik masjid qurilishi rejalashtirila boshlangan. Keyinchalik esa masjid binosi kengaytirilgan, Nurbanu Sultonning vafotidan uch yil oʻtib, 1586-yilda inshoot toʻliq qurib bitkazilgan.